Anno incarnationis Dominice DCCCCLVIII, cum resideret domnus et venerabilis Maimbodus episcopus apud Matisconem juxta ecclesiam Beati Vincentii, venit quidam vir Gauspertus nomine ante ejus presentiam, vel fidelibus suis clericis et laicis, Hubertum prepositum, Adonem abbatem, Bernardum cum ceteris; petiit ab eis aliquamtulum ex rebus Sancti Vincentii Matiscensis de ratione fratrum, quod est de beneficio ecclesie Sancti Germani Tramayes et est juxta ecclesiam Sancti Leodegarii, campis, pratis, silvis, aquis aquarumque decursibus. Ipse Gausbertus quesivit inde precariam ad opus duorum filiorum suorum, Gausberti clerici et Bernardi, ut diebus vite illorum illam colonicam tenerent et persolverent in censum, annis singulis festivitate Sancti Vincentii, denarios VI. Domnus quoque jam dictus episcopus per consilium canonicorum suorum jussit fieri quod petebat, et ut certius permaneret manu sua firmavit et fratribus vel fidelibus suis roborare precepit. S. Maimbodus sancte Matiscensis ecclesie humilis episcopus. S. Hubertus prepositus et archidiaconus. S. Ayminus archidiaconus. S. Vinnisius levita. S. Bernoldus presbiter.